section_heading: Operacija
paragraph_text: CIA je 1990. zatražila pomoć europskih obavještajnih agencija koje bi im pomogle u povlačenju šestero američkih špijuna (agenti CIA-e i DIA-e). Oni su tamo istraživali kretanja iračke vojske u Iraku prije početka Zaljevskog rata. Neke zemlje poput Rusije, Velike Britanije i Francuske su odbile sudjelovati u tako opasnoj operaciji te je samo Poljska pristala pomoći. Rizik je bio velik jer da su otkriveni, operativci obje zemlje vjerojatno bi bili ubijeni.